বাংলাদেশর ৱাইসাঙনির লালফাম

**বাংলাদেশর ৱাইসাঙনির লালফাম** (বাংলা ঠারে: মুক্তিযুদ্ধ *Muktijuddho*)) অসিলতা ১৯৭১ মারিত। ১৯৭১ মারির মার্চ মাহার ২৫ তারিকেত্ত ডিসেম্বর মাহার ১৬ তারিক পেয়া চলেসিল যুদ্ধ এহার মাধ্যমে বাংলাদেশ পাকিস্তানরাঙতো স্বাধীনতা পাসিলা। বাংলাদেশর ৱাইসাঙনির লালফামলো মাততে গেলেগে নিয়াম য়ারিগর মাহি মাতানি লাগের। লালফাম এহানরে বলিপাতার বিরুদ্ধে সলপাতার লালফামহান মাতানি য়াকরের। ১৯৭১সালর আগে বাংলাদেশ বুলিয়া দেশ আহানর অস্তিত্ব নেয়সিল। উবাকা বাংলাদেশ আসিলতা ইমে পাকিস্তানর প্রদেশ আহান। নাঙহান আসিলতা পূর্ব পাকিস্তান, বারো এবাকার পাকিস্তান এহার নাঙহান আসিলতা পশ্চিম পাকিস্তান। মারি ১৯৪৭ এ দেশভাগ অলির সমেয়ত শিচ্চিল ধর্মহার মাতুং ইলয়া লিশিং মাইল দুরেইর দেশ দুহানরে আকহান দেশ বুলিয়া খেইকরানি অসিল। পুর্ব পাকিস্তানর হাবি শাসন বারো মাককগি আসিলাতা পশ্চিম পাকিস্তানেত্ত। পয়লাকাতই পাকিস্তানর শাসকগোষ্ঠী এতাই তানুর একদারিয়া নীতি দেহুয়ানি অকরলা।তানুর অত্যাচার নির্যাতন খাংকরে নারিয়া পুর্ব পাকিস্তানর হাবি মানু বারো সামরিক বাহিনী আকপেই অইলা বার ভারতর পাংলাকলো মুক্তিবাহিনী বুলিয়া যোদ্ধা দল আহান হংকরলা। মুক্তিবাহিনীয়ে ইস্ট বেঙ্গল রেজিমেন্ট, ইস্ট পাকিস্তান পুলিশ, ইস্ট পাকিস্তান রাইফেলস বারো আর আর সামরিক বেসামরিক গ্রুপর লগে তিলয়া পশ্চিম পাকিস্তানর লগে যুদ্ধ করলা। যুদ্ধত নিয়াম প্রাণহানি বারো ক্ষযক্ষতি অইল। নয় মাহা যুদ্ধর পিসেদে ১৯৭১ সালর ১৬ ডিসেম্বর তারিকে পশ্চিম পাকিস্তানর সেনাবাহিনীয়ে পরাজয় বরন বারো আত্মসমর্পন করলা। এসাদে বিশ্বর মিমাঙে বাংলাদেশ বুলিয়া দেশ আহানর জরম অইল।

## লালফামর রাগাগো
### ১৯৫২ মারির ঠারর লালফাম
মারি ১৯৪৭- এ পাকিস্তান হঙনির পিসে পশ্চিম পাকিস্তানর রাজনীতিবিদ হাবি পাকিস্তানর সরকারর ডাঙর পদফাম উতা কালকরিয়া থয়লা। মারি ১৯৪৮-এ পাকিস্তানর গভর্ণর জেনারেল মুহম্মদ আলী জিন্না গিরকে ভাষন আহারমা মাতেসিল উর্দু ঠার এহানরে আস্তা পাকিস্তানর জাতীয় ঠারহান বুলিয়া ঘোষনা করানি অইতয়, যদিচ পূর্ব পাকিস্তানে উর্দু ঠারর চল নেয়সিল বুল্লেউ য়াকরের। পূর্ব পাকিস্তানর বাংলা টটরেকুরা মানুয়ে ঘোষনা এহানরে চুম নাপেয়া প্রতিবাদ জানুয়েইলা। পূর্ব পাকিস্তানে বাংলাঠারর সম-মর্যাদার দাবীলো লালফামর অকরাগো এসাদে অইল।

থাম্ব|250px|২১ ফেব্রুয়ারি,১৯৫২'ত ঠারর দাবীলো মিছিল

মারি ১৯৫২র ফেব্রুয়ারী মাহাত পূর্ব পাকিস্তানর গভর্নর খাজা নাজিমুদ্দিন গিরকে যেবাকা হারপুয়াদিল যে পাকিস্তান সরকারর সিদ্ধান্ত উহানই মানানি অইতয, উবাকা লালফামর জ্বিগো গরংকো ডাঙর অইল পারা। পুলিশে ১৪৪ ধারা জারি করিয়া মিটিং-মিছিল বন্ধ করলা। ২১ ফেব্রুয়ারি, মারি ১৯৫২ত সরকারর আদেশ নাকরিয়া ঢাকা বিশ্ববিদ্যালয়-র নিয়ামপারা ছাত্র, অজালকেই বারো আরতাউ সাধারন মানু তিলয়া মিছিল করলাগা। মিছিলহান ঢাকা মেডিক্যাল কলেজর কাদাহাত আহানি লগে লগে পুলিশে গুলি গাদ্দিলা। পুলিশর গুল্লিক শহিদ অইলা আব্দুস সালাম, রফিক, বরকত, জব্বার বারো আরতাউ নাঙ ইআরনাপাসি শাদিদ কতগো। পিসে পিসেদে ঘটনা এহানর জেরলো পুরা পূর্ব পাকিস্তানে প্রতিবাদর জ্বিগো ছিতারল। এসাদে প্রতিবাদ বিক্ষোভর মুঙে পাকিস্তান সরকারে বাংলা ঠাররে স্বীকতি নাদিয়া নারলো। ফেব্রুয়ারি মাহার ২১ তারিক এবাকা বিশ্বরমা ইমার ঠারর আন্তর্জাতিক দিবস বুলিয়া পালিত অর।

### ১৯৫৪ মারির নির্বাচন বারো পিসেকার সামরিক শাসন
১৯৫৪ মারির ১০ই মার্চ পাকিস্তানর সাধারণ নির্বাচন উহানাত পূর্ববঙ্গত যুক্তফ্রন্ট হাবিত্ত বপিয়া আসন পেয়া সরকার হঙকরেসিলা। কিন্তু পাকিস্তানি শাষকগোষ্ঠীয়ে বাঙরার মানুর এরে বিজয় এহানরে এমানিয়া নেনা নারলা। মাত্র আড়াই মাহার বিতরে ৩০শে মে কেন্দ্রীয় সরকারর য়াথাঙ পেয়া মন্ত্রিসভা বাগেদিলা বারো বাঙলাতা রাষ্ট্রপতি শাসন জারি করলা। ১৯৫৯ সালে পুরা পাকিস্তানে সাধারণ নির্বাচনর সমেয়হান আহিলে বাঙালিরমা নিয়াম হারৌপার ঢউ আগো আহিল। জনসংখ্যার ৫৬ ভাগ বাংগালি, অহানে নির্বাচন এহানর ফলাফল খালকরিয়া কেন্দ্রীয় সরকারে নির্বাচন বানচাল করানির ষড়যন্ত্রত লিপ্ত অইল। এরে ধারাবাহিকতাত ১৯৫৮ মারির ৭ই অক্টোবর পাকিস্তানে সামরিক শাসন জারি অইল। ১৯৬২ মারিত সামরিক শাসন তুলিয়া নিলাগা আরো বাঙলার ছাত্রসমাজ বারো অধিকারের দাবিলো বারো লালফামে লামলা।

## লালফাম
### ২৫ মার্চর হত্যাযজ্ঞ
### স্বাধীনতার ঘোষণা
### অস্থায়ী সরকার হঙকরানি
১৯৭১ সালর ১৭ এপ্রিল মুক্তিযুদ্ধ সিজিল করানির কা অস্থায়ী বাংলাদেশ সরকারর লিংখাত অইল কুষ্টিয়া জেলার মেহেরপুর মহকুমা (এবাকা জেলা)  বৈদ্যনাথ তলার ভবেরপাড়া নাঙর গাঙে। শেখ মুজিবুর রহমান উহাত অনুপস্থিত আসিল বারো তারে রাষ্ট্রপতি পদফাম দিয়া সরকার হংকরানি অইলগ। অস্থায়ী রাষ্ট্রপতির দ্বায়িত্ব নেসিলগা সৈয়দ নজরুল ইসলাম এবং প্রধানমন্ত্রীগোর পদফামহান তাজউদ্দীন আহমদ গিরকরাং দেসিলা । বাংলাদেশর পয়লা সরকার দেশী-বিদেশী সাংবাদিকর মুঙে সাংগাল করিয়া আনুষ্ঠানিকভাবে দায়িত্ব নিলাগা। ঔরে সাংগাল করানির অনুষ্ঠান উহানাত বাংলাদেশর ৱাইসাঙনির ঘোষণাপত্র পাঠ করলা, বারো ২৬ মার্চেত্ত বাংলাদেশরে আনুষ্ঠানিকভাবে স্বাধীন সার্বভৌম রাষ্ট্র আহান বুলিয়া পরিচয় দেনা অকরলা।

### যুদ্ধক্ষেত্র

### বাংলাদেশরে ভারতে স্বীকৃতি দিলা
### বুদ্ধিজীবী হত্যা
### ১৬ ডিসেম্বর
## পাসিতা

## মিলাপ অসে পাতাহানি
* বাংলাদেশ
* ১৯৭১

## ওয়েব মিলাপ
* Banglapedia article on the Liberation war of Bangladesh
* Video Streaming of 5 Liberation war documentaries
* Video, audio footage, news reports, pictures and resources from Mukto-mona 
* Picture Gallery of the Language Movement 1952 & the Independence War 1971 of Bangladesh
* Bangladesh Liberation War. Mujibnagar. Government Documents 1971
* Images of genocide committed by Pakistan Army in Bangladesh Graphic images, viewer discretion advised
* Video, audio footage, news reports, pictures and resources from Muktomona 
* Virtual Bangladesh: History: Holocaust 1971
* Case Study: Genocide in Bangladesh, 1971 from Gendercide.org
* Torture in Bangladesh 1971–2004 (PDF)
* Eyewitness Accounts: Genocide in Bangladesh
* Genocide 1971
* The women of 1971. Tales of abuse and rape by the Pakistan Army.
* Eyewitness account of the massacre at Dhaka University
* Mathematics of a Massacre, Abul Kashem
* The complete Hamoodur Rahman Commission Report
* 1971 Massacre in Bangladesh and the Fallacy in the Hamoodur Rahman Commission Report, Dr. M.A. Hasan
* Women of Pakistan Apologize for War Crimes, 1996
* [Pakistan Army not involved in 1971 Rapes, by Khalid Hasan, Daily Times, [30 June] 2005.]
* Against Our Will: Men, Women and Rape by Susan Brownmiller, 1975
* [Sheikh Mujib wanted a confederation: US papers, by Anwar Iqbal, Dawn, [7 July] 2005]
* Page containing copies of the surrender documents
* A website dedicated to Liberation war of Bangladesh
* Video clip of the surrender by Pakistan
* Bangladesh Liberation War Picture Gallery Graphic images, viewer discretion advised